ddrg/super_eurlex huggingface dataset:
Breithiúnas na Cúirte Ginearálta an 9 Samhain 2022 – Financiere Batteur v EUIPO – Leno Beauty (by L.e.n.o beauty)

(Cás T-779/21) (1)

(Trádmharc de chuid an Aontais Eorpaigh - Imeachtaí freasúra - Iarratas ar mharc fíortha de chuid an Aontais Eorpaigh by L.e.n.o beauty - Focalmharc náisiúnta níos luaithe LAINO - Foras coibhneasta le diúltú - Easpa riosca mearbhaill - Airteagal 8(1)(b) de Rialachán (AE) 2017/1001)

(2023/C 15/52)

Teanga an cháis: an Fhraincis

Páirtithe

Iarratasóir: Financiere Batteur (Hérouville-Saint-Clair, an Fhrainc) (ionadaithe: P. Greffe agus F. Donaud, Dlíodóirí)

Cosantóir: Oifig Maoine Intleachtúla an Aontais Eorpaigh (ionadaí: V. Ruzek, i gcáil Gníomhaire)

Páirtí eile sna himeachtaí os comhair an Bhoird Achomhairc de EUIPO: Leno Beauty Sas (Vintimille, an Iodáil)

Ábhar

Trína chaingean de bhun Airteagal 263 CFAE, iarrann an t-iarratasóir go neamhneofaí cinneadh ón dara Bord Achomhairc d’Oifig Maoine Intleachtúla an Aontais Eorpaigh (EUIPO) an 13 Deireadh Fómhair 2021 (Cás R 514/2021-2).

An chuid oibríochtúil

1) Diúltaítear don chaingean.

2) Ordaítear do Financiere Batteur na costais a íoc.

(1) IO C 73, 14.2.2022.
Breithiúnas na Cúirte Ginearálta an 9 Samhain 2022 – CB v EUIPO – China Construction Bank (CCB)

(Cás T-639/21) (1)

(Trádmharc de chuid an Aontais Eorpaigh - Imeachtaí freasúra - Iarratas ar mharc fíortha de chuid an Aontais Eorpaigh “CCB” - Marc fíortha de chuid an Aontais Eorpaigh “CB” - Clárú idirnáisiúnta níos luaithe lena n-ainmnítear an tAontas Eorpach - Marc fíortha “CB” - Foras coibhneasta le diúltú - Gan riosca mearbhaill - Clú agus saincháilíocht ard an mhairc níos luaithe - Airteagal 8(1)(b) de Rialachán (CE) Uimh. 207/2009 (Airteagal 8(1)(b) de Rialachán (AE) 2017/1001 anois) - Airteagal 8(5) de Rialachán Uimh. 207/2009 (Airteagal 8(5) de Rialachán 2017/1001 anois) - Airteagal 94(1) de Rialachán 2017/1001)

(2023/C 15/51)

Teanga an cháis: an Béarla

Páirtithe

Iarratasóir: Groupement des cartes bancaires (CB) (Páras, an Fhrainc) (ionadaí: C. Herissay Ducamp, Dlíodóir)

Cosantóir: Oifig Maoine Intleachtúla an Aontais Eorpaigh (ionadaí: J. Ivanauskas, Gníomhaire)

Páirtí eile sna himeachtaí os comhair an Bhoird Achomhairc de EUIPO, idiragraí os comhair na Cúirte Ginearálta: China Construction Bank Corp. (Béising, an tSín) (ionadaí: C. Gommers, Dlíodóir)

Ábhar

Lena chaingean atá bunaithe ar Airteagal 263 CFAE, iarrann an t-iarratasóir go gcuirfear an cinneadh ón Dara Bord Achomhairc d’Oifig Maoine Intleachtúla an Aontais Eorpaigh (EUIPO) an 30 Iúil 2021 (Cás R 1305/2020-2) ar neamhní.

An chuid oibríochtúil

1. Diúltaítear don chaingean.

2. Ordaítear do Groupement des cartes bancaires (CB) na costais a íoc.

(1) IO C 481, 29.11.2021.
Breithiúnas na Cúirte Ginearálta an 12 Deireadh Fómhair 2022 – H/2 Credit Manager v EUIPO – Hcapital Partners SCR (H/2 CAPITAL PARTNERS)

(Cás T-656/21) (1)

(Trádmharc an Aontais Eorpaigh - Imeachtaí freasúra - Iarratas ar fhocalmharc de chuid an Aontais Eorpaigh H/2 CAPITAL PARTNERS - Marc fíortha níos luaithe de chuid an Aontais Eorpaigh HCapital - Foras coibhneasta leis an diúltú - Pobal ábhartha - Baol mearbhaill - Cosúlacht idir comharthaí - Cosúlacht idir seirbhísí - Airteagal 8(1)(b) de Rialachán (AE) 2017/ 1001)

(2022/C 463/54)

Teanga an cháis: an Béarla

Páirtithe

Iarratasóir: H/2 Credit Manager LP (Stamford, Connecticut, na Stáit Aontaithe) (ionadaithe: S. Malynicz, Abhcóide, agus N. Schmitz, Dlíodóir)

Cosantóir: Oifig Maoine Intleachtúla an Aontais Eorpaigh (iondadaí: J. Crespo Carrillo, i gcáil Gníomhaire)

Páirtí eile os comhair an Bhoird Achomhairc de EUIPO, ag idirghabháil os comhair na Cúirte Ginearálta: Hcapital Partners SCR, SA (Liospóin, an Phortaingéil) (ionadaí: V. Stilwell de Andrade, Dlíodóir)

Maidir le:

Lena chaingean atá bunaithe ar Airteagal 263 CFAE, iarrann an t-iarratasóir go ndéanfaí an cinneadh ón gcúigiú Bord Achomhairc d’Oifig Maoine Intleachtúla an Aontais Eorpaigh (EUIPO) an 16 Iúil 2021 (cás R 1954/2019-5) a neamhniú.

An chuid oibríochtúil

1) Diúltaítear don chaingean.

2) Ordaítear do H/2 Credit Manager LP na costais a íoc.

(1) IO C 502, 13.12.2021.
Breithiúnas na Cúirte Ginearálta an 5 Deireadh Fómhair 2022 – bett1.de v EUIPO – XXXLutz Marken (Body-Star)

(Cás T-599/21) (1)

(Trádmharc an Aontais Eorpaigh - Imeachtaí neamhbhailíochta - Focalmharc de chuid an Aontais Eorpaigh Body-Star - Focalmharc de chuid an Aontais Eorpaigh níos luaithe Bodyguard - Foras coibhneasta leis an diúltú - Airteagal 60(1)(a) de Rialachán (AE) 2017/1001, arna léamh i gcomhar le hAirteagal 8(1)(b) den Rialachán sin)

(2022/C 463/51)

Teanga an cháis: an Ghearmáinis

Páirtithe

Iarratasóir: bett1.de GmbH (Beirlín, an Ghearmáin) (iondaí: O. Brexl, Dlíodóir)

Cosantóir: Oifig Maoine Intleachtúla an Aontais Eorpaigh (iondadaithe: M. Eberl agus E. Markakis, i gcáil Gníomhairí)

Páirtí eile os comhair an Bhoird Achomhairc de EUIPO, ag idirghabháil os comhair na Cúirte Ginearálta: XXXLutz Marken GmbH (Wels, an Ostair) (ionadaí: H. Pannen, Dlíodóir)

Maidir le:

Trína ghníomhaíocht atá bunaithe ar Airteagal 263 CFAE, iarrann an t-iarratasóir go ndéanfaí an cinneadh ón Dara Bord Achomhairc d’Oifig Maoine Intleachtúla an Aontais Eorpaigh (EUIPO) an 14 Iúil 2021 (cás R 1712/2020-2) a neamhniú.

An chuid oibríochtúil

1) Déantar an cinneadh ón Dara Bord Achomhairc de EUIPO an 14 Iúil 2021 (cás R 1712/2020-2) a neamhniú a mhéid a bhaineann sé le “[t]ochtanna; tacaí tochta; leapacha; frámaí leapa; bunanna lataí le haghaidh leapacha; cóir leapa (seachas éadaí leapa); cúisíní; piliúir; piliúir ar mhaithe le compord muiníl; leapacha uisce; tochtanna aeir” a thagann faoi aicme 20 agus “[f]allaingeacha leapa; éadaí leapa agus pluideanna; fabraic tochta; clúdaigh le haghaidh tochtanna; clúdaigh le haghaidh tochtanna agus piliúr; málaí codlata” a thagann faoi aicme 24.

2) Diúltaítear don chuid eile den chaingean.

3) Ordaítear do gach páirtí a chostais féin a íoc.

(1) IO C 452, 8.11.2021.
Breithiúnas na Cúirte Ginearálta an 5 Deireadh Fómhair 2022 – the airscreen company v EUIPO – Moviescreens Rental (airframe)

(Cás T-539/21) (1)

(Trádmharc an Aontais Eorpaigh - Imeachtaí neamhbhailíochta - Marc fíortha airframe - Dearbhfhorais le diúltú - Éagmais cineáil thuairisciúil - Airteagal 7(1)(c) de Rialachán (AE) 2017/1001 - Saincháilíocht - Airteagal 7(1)(b) de Rialachán 2017/1001)

(2022/C 463/48)

Teanga an cháis: an Ghearmáinis

Páirtithe

Iarratasóir: the airscreen company GmbH & Co. KG (Münster, an Ghearmáin) (iondadaithe: O. Spieker, A. Schönfleisch agus D. Mienert, Dlíodóirí)

Cosantóir: Oifig Maoine Intleachtúla an Aontais Eorpaigh (iondadaithe: T. Klee agus D. Hanf, i gcáil Gníomhairí)

Páirtí eile os comhair an Bhoird Achomhairc de EUIPO, idiragraí os comhair na Cúirte Ginearálta: Moviescreens Rental GmbH (Damme, an Ghearmáin) (iondadaithe: D. Schulz agus P. Stelzig, Dlíodóirí)

Maidir le:

Lena chaingean atá bunaithe ar Airteagal 263 CFAE, iarrann an t-iarratasóir go ndéanfaí an cinneadh ón gceathrú Bord Achomhairc d’Oifig Maoine Intleachtúla an Aontais Eorpaigh (EUIPO) an 1 Iúil 2021 (Cás R 63/2021-4) a neamhniú.

An chuid oibríochtúil

1) Diúltaítear don chaingean.

2) Ordaítear do the airscreen company GmbH & Co. KG na costais a íoc.

(1) IO C 422, 18.10.2021.
Breithiúnas na Cúirte Ginearálta an 5 Deireadh Fómhair 2022 – Aldi Einkauf v EUIPO – Cantina sociale Tollo (ALDIANO)

(Cás T-429/21) (1)

(Trádmharc de chuid an Aontais Eorpaigh - Imeachtaí maidir le neamhbhailíocht - Focalmharc de chuid an Aontais Eorpaigh ALDIANO - Focalmharcanna an Aontais Eorpaigh níos luaithe agus clárú idirnáisiúnta focail níos luaithe ALDI - Fíorúsáid an mhairc níos luaithe - Airteagal 64 de Rialachán (AE) 2017/1001)

(2022/C 463/42)

Teanga an cháis: an Béarla

Páirtithe

Iarratasóir: Aldi Einkauf SE & Co. OHG (Essen, an Ghearmáin) (ionadaithe: C. Fürsen, M. Minkner agus A. Starcke, Dlíodóirí)

Cosantóir: Oifig Maoine Intleachtúla an Aontais Eorpaigh (ionadaí: D. Gája, Gníomhaire)

Páirtí eile sna himeachtaí os comhair an Bhoird Achomhairc de EUIPO ag idiragairt os comhair na Cúirte Ginearálta: Cantina sociale Tollo SCA (Tollo, an Iodáil) (ionadaithe: F. Celluprica, F. Fischetti agus F. De Bono, Dlíodóirí)

Ábhar

Lena chaingean atá bunaithe ar Airteagal 263 CFAE, iarrann an t-iarratasóir go gcuirfear Cinneadh ón gCeathrú Bord Achomhairc d’Oifig Maoine Intleachtúla an Aontais Eorpaigh (EUIPO) an 18 Bealtaine 2021 (Cás R 1074/2020-4) ar neamhní.

An chuid oibríochtúil

1) Cuirtear Cinneadh ón gCeathrú Bord Achomhairc d’Oifig Maoine Intleachtúla an Aontais Eorpaigh (EUIPO) an 18 Bealtaine 2021 (Cás R 1074/2020-4) ar neamhní.

2) Ordaítear do EUIPO a chostais féin agus na costais arna dtabhú ag Aldi Einkauf SE & Co. OHG a íoc.

3) Ordaítear do Cantina sociale Tollo SCA a chostais féin a íoc.

(1) IO C 357, 6.9.2021.
Breithiúnas na Cúirte Ginearálta an 28 Meán Fómhair 2022 – Oi Dromoi tis Elias v an Coimisiún

(Cás T-352/21) (1)

(Dlí institiúideach - Comhpháirtí a roghnú le haghaidh chur chun feidhme ghníomhaíochtaí Europe Direct (2021-2025) sa Ghréig - Nós imeachta maidir le glao ar thograí - Critéar incháilitheachta - Diúltú d’iarrthóireacht)

(2022/C 463/41)

Teanga an cháis: an Ghréigis

Páirtithe

Iarratasóir: Politistikos Organismos Oi Dromoi tis Elias (Kalamata, an Ghréig) (ionadaí: S. Vardalas, Dlíodóir)

Cosantóir: An Coimisiún Eorpach (ionadaithe: A. Bouchagiar agus F. Erlbacher, i gcáil Gníomhairí)

Ábhar

Leis an gcaingean de bhonn Airteagal 263 CFAE, iarrann an t-iarratasóir go gcuirfí Cinneadh Ares (2021) 2580204 a áirítear sa litir ón gCoimisiún Eorpach an 16 Aibreán 2021 lena gcuirtear in iúl dó gur diúltaíodh dá thógra mar chuid de nós imeachta roghnúcháin na gcomhpháirtithe a bhfuil freagracht na ceannaireachta orthu i leith ghníomhaíochtaí chlár Europe Direct sa Ghréig (ED-GREECE-2020).

An chuid oibríochtúil

1. Diúltaítear don chaingean.

2. Ordaítear do Politistikos Organismos Oi Dromoi tis Elias a chostais féin a íoc chomh maith leis na costais arna dtabhú ag an gCoimisiún Eorpach.

(1) IO C 357, 6.9.2021.
Breithiúnas na Cúirte Ginearálta an 12 Deireadh Fómhair 2022 – Serrano Velázquez v an Pharlaimint

(Cás T-589/21) (1)

(Dlí institiúideach - Coiste um Achainíocha Pharlaimint na hEorpa - Achainí maidir le sárú ag na húdaráis Spáinneacha ar dhlí an Aontais maidir le cearta bunúsacha - Cinneadh an achainí a fhoirceannadh - Oibleagáid cúiseanna a lua)

(2022/C 463/50)

Teanga an cháis: an Spáinnis

Páirtithe

Iarratasóir: María Teresa Serrano Velázquez (Sevilla, an Spáinn) (ionadaí: F. B. Vázquez Sánchez, Dlíodóir)

Cosantóir: Parlaimint na hEorpa (ionadaithe: P. López-Carceller agus I. Liukkonen, Gníomhairí)

Ábhar

Lena caingean de bhun Airteagal 263 CFAE, iarrann an t-iarratasóir go gcuirfí ar ceal Cinneadh D 304048 ó Choiste um Achainíocha Pharlaimint na hEorpa, arna ghlacadh an 8 Meitheamh 2021 agus arna fhógairt an 13 Iúil 2021, lenar dearbhaíodh go raibh an achainí (Uimh. 242/2021) maidir le sárú ar bhearta chun sceithirí in ábhar éilithe faoina measann gur fhulaing siad a chosaint agus chun a gcearta bunúsacha a ráthú.

An chuid oibríochtúil

1. Diúltaítear don chaingean.

2. Ordaítear do María Teresa Serrano Velásquez na costais a íoc.

(1) IO C 481, 29.11.2021.
Breithiúnas na Cúirte Ginearálta an 5 Deireadh Fómhair 2022 – just-organic.com v EUIPO (JUST ORGANIC)

(Cás T-802/21) (1)

(Trádmharc de chuid an Aontais Eorpaigh - Iarratas ar mharc fíortha de chuid an Aontais Eorpaigh JUST ORGANIC - Dearbhfhoras le diúltú - Cineál tuairisciúil - Airteagal 7(1)(c) de Rialachán (AE) 2017/1001)

(2022/C 463/58)

Teanga an cháis: an Ghearmáinis

Páirtithe

Iarratasóir: just-organic.com GmbH (Essen, an Ghearmáin) (iondaí: C. Menebröcker, Dlíodóir)

Cosantóir: Oifig Maoine Intleachtúla an Aontais Eorpaigh (iondadaí: D. Hanf, Gníomhaire)

Maidir le:

Trína ghníomhaíocht atá bunaithe ar Airteagal 263 CFAE, iarrann an t-iarratasóir go ndéanfaí an cinneadh ón Dara Bord Achomhairc d’Oifig Maoine Intleachtúla an Aontais Eorpaigh (EUIPO) an 20 Deireadh Fómhair 2021 (cás R 1010/2021-2) a neamhniú.

An chuid oibríochtúil

1) Diúltaítear don chaingean.

2) Ordaítear do just-organic.com GmbH na costais a íoc.

(1) IO C 73, 14.2.2022.
Breithiúnas na Cúirte Ginearálta an 28 Meán Fómhair 2022 – Zegers v an Coimisiún

(Cás T-663/21) (1)

(Státseirbhís - Oifigigh - Pinsean scoir - Aistriú ceart pinsin náisiúnta - Coinníoll dílsithe roimh dhul isteach i seirbhís an Aontais - Aithint ón údarás náisiúnta ar thréimhse tar éis dhul isteach i seirbhís an Aontais)

(2022/C 463/55)

Teanga an cháis: an Béarla

Páirtithe

Iarratasóir: Tanja Zegers (Hoeilaart, an Bheilg) (ionadaí: C. Bernard-Glanz, Dlíodóir)

Cosantóir: An Coimisiún Eorpach (ionadaithe: B. Mongin agus M. Brauhoff, i gcáil Gníomhairí)

Ábhar

Leis an gcaingean de bhonn Airteagal 270 CFAE, iarrann an t-iarratasóir go gcuirfí cinneadh ón gCoimisiún an 3 December 2020, lena ndiúltaíodh dá hiarratas go n-aistreofaí chuig an Aontas Eorpach na cearta pinsin a bhí faighte aici san Ísiltír, ar neamhní.

An chuid oibríochtúil

1. Diúltaítear don chaingean;

2. Ordaítear don Choimisiún Eorpach na costais a íoc.

(1) IO C 24, 17.1.2022.
Breithiúnas na Cúirte Ginearálta an 5 Deireadh Fómhair 2022 – Les Bordes Golf International v EUIPO – Mast-Jägermeister (LES BORDES)

(Cás T-696/21) (1)

(Trádmharc de chuid an Aontais Eorpaigh - Imeachtaí freasúra - Iarratas ar mharc fíortha de chuid an Aontais Eorpaigh LES BORDES - Marc fíortha idirnáisiúnta níos luaithe lena léirítear, inter alia, ceann carria - Foras coibhneasta le diúltú - Riosca mearbhaill - Airteagal 8(1)(b) de Rialachán (AE) 2017/1001)

(2022/C 463/56)

Teanga an cháis: an Béarla

Páirtithe

Iarratasóir: Les Bordes Golf International (Saint-Laurent-Nouan, an Fhrainc) (ionadaí: M. Maier, Dlíodóir)

Cosantóir: Oifig Maoine Intleachtúla an Aontais Eorpaigh (ionadaí: J. Ivanauskas, Gníomhaire)

Páirtí eile sna himeachtaí os comhair an Bhoird Achomhairc de EUIPO ag idiragairt os comhair na Cúirte Ginearálta: Mast-Jägermeister SE (Wolfenbüttel, an Ghearmáin) (ionadaí: C. Drzymalla, Dlíodóir)

Ábhar

Lena chaingean atá bunaithe ar Airteagal 263 CFAE, iarrann an t-iarratasóir go gcuirfear Cinneadh ón gCeathrú Bord Achomhairc d’Oifig Maoine Intleachtúla an Aontais Eorpaigh (EUIPO) an 1 Meán Fómhair 2021 (Cás R 67/2021-4) ar neamhní.

An chuid oibríochtúil

1. Diúltaítear don chaingean.

2. Ordaítear do Les Bordes Golf International na costais a íoc.

(1) IO C 2, 3.1.2022.
Breithiúnas na Cúirte Ginearálta an 12 Deireadh Fómhair 2022 – Associação do Socorro e Amparo v EUIPO – De Bragança (quis ut Deus)

(Cás T-752/21) (1)

(Trádmharc de chuid an Aontais Eorpaigh - Imeachtaí cúlghairme - Marc fíortha de chuid an Aontais Eorpaigh quis ut Deus - Easpa fíorusáid a bhaint as an trádmharc - Airteagal 58(1)(a) de Rialachán (AE) 2017/1001)

(2022/C 463/57)

Teanga an cháis: an Phortaingéilis

Páirtithe

Iarratasóir: Associação do Socorro e Amparo (Liospóin, an Phortaingéil) (ionadaí: J. Motta Veiga, Dlíodóir)

Cosantóir: Oifig Maoine Intleachtúla an Aontais Eorpaigh (ionadaithe: I. Ribeiro da Cunha agus D. Gája, Gníomhairí)

Páirtí eile sna himeachtaí os comhair Bhord Achomhairc EUIPO: Duarte Pio De Bragança (Sintra, an Phortaingéil)

Ábhar

Lena chaingean atá bunaithe ar Airteagal 263 CFAE, iarrann an t-iarratasóir go gcuirfear ar neamhní cinneadh ón gCeathrú Bord Achomhairc d’Oifig Maoine Intleachtúla an Aontais Eorpaigh (EUIPO) an 21 Deireadh Fómhair 2021 (Cás R 581/2021-4).

An chuid oibríochtúil

1) Cuirtear cinneadh ón gCeathrú Bord Achomhairc d’Oifig Maoine Intleachtúla an Aontais Eorpaigh (EUIPO) an 21 Deireadh Fómhair 2021 (Cás R 581/2021-4) ar neamhní a mhéid ar cuireadh cinneadh ón Rannán Cúlghairme an 29 Eanáir 2021 ar neamhní go páirteach leis.

2) Diúltaítear don chuid eile den chaingean.

3) Ordaítear do EUIPO a chostais féin a íoc chomh maith le costais Associação do Socorro e Amparo.

(1) IO C 37, 24.1.2022.
Breithiúnas na Cúirte Ginearálta an 28 Meán Fómhair 2022 – Agrofert v an Pharlaimint

(Cás T-174/21) (1)

(Rochtain ar dhoiciméid - Rialachán (CE) Uimh. 1049/2001 - Doiciméid a bhaineann leis an imscrúdú i gcoinne iarPhríomh Aire Phoblacht na Seice maidir le mí-úsáid chistí an Aontais agus coinbhleachtaí leasa a d’fhéadfadh a bheith ann - Diúltú do rochtain a thabhairt - Eisceacht a bhaineann le cosaint chuspóir na gcigireachtaí, imscrúdaithe agus iniúchtaí - Dul in éag páirteach den leas chun imeachtaí a thionscnamh - Cás nach dtéann ar aghaidh chun breithiúnais ina iomlán - Oibleagáid cúiseanna a lua)

(2022/C 463/38)

Teanga an cháis: an tSeicis

Páirtithe

Iarratasóir: Agrofert, a.s. (Prág, Poblacht na Seice) (ionadaí: S. Sobolová, Dlíodóir)

Cosantóir: Parlaimint na hEorpa (ionadaithe: N. Görlitz, J.-C. Puffer agus O. Hrstková Šolcová, i gcáil Gníomhairí)

Idiragraí, mar thaca leis an gcosantóir: An Coimisiún Eorpach (ionadaithe: C. Ehrbar, M. Salyková agus J. Hradil, i gcáil Gníomhairí)

Ábhar

Leis an gcaingean de bhonn Airteagal 263 CFAE, iarrann an t-iarratasóir go gcuirfí Cinneadh A(2019) 8551 C (D 300153) ó Pharlaimint na hEorpa an 15 Eanáir 2021, ar dhiúltaigh sí trí bhíthin an chinnidh sin rochtain a thabhairt don iarratasóir ar dhá dhoiciméad a bhaineann leis an imscrúdú i gcoinne iarPhríomh Aire Phoblacht na Seice maidir le mí-úsáid chistí an Aontais agus coinbhleachtaí leasa a d’fhéadfadh a bheith ann, ar neamhní.

An chuid oibríochtúil

1. Ní gá a thuilleadh rialú a dhéanamh ar an iarratas go gcuirfí Cinneadh A(2019) 8551 C (D 300153) ó Pharlaimint na hEorpa an 15 Eanáir 2021 ar neamhní, a mhéid ar diúltaíodh leis do rochtain a thabhairt ar thuarascáil iniúchóireachta chríochnaitheach ón gCoimisiún an 29 Samhain 2019, a bhfuil ARES (2019) 7370050 mar thagairt leis, a bhaineann leis an iniúchadh ar fheidhmiú na gcóras bainistíochta agus rialaithe atá i bhfeidhm i bPoblacht na Seice chun coinbhleachtaí leasa a sheachaint;

2. Diúltaítear don chuid eile den chaingean;

3. Ordaítear do Agrofert, a.s. a chostais féin a íoc chomh maith leis na costais arna dtabhú ag an bParlaimint;

4. Ordaítear don Choimisiún Eorpach a chostais féin a íoc.

(1) IO C 206, 31.5.2021.
Breithiúnas na Cúirte Ginearálta an 5 Deireadh Fómhair 2022 – WV v CdT

(Cás T-618/21) (1)

(Seirbhís shibhialta - Gníomhairí sealadacha - Saoire bhreoiteachta - Neamhláithreachtaí gan údar - Foirceannadh conartha gan fógra - Airteagal 16 de CEOS - Airteagal 48(b) de CEOS - Dliteanas)

(2022/C 463/52)

Teanga an cháis: an Fhraincis

Páirtithe

Iarratasóir: WV (ionadaithe: L. Levi agus A. Champetier, Dlíodóirí)

Cosantóir: Ionad Aistriúcháin Chomhlachtaí an Aontais Eorpaigh (ionadaithe: M. Garnier, Gníomhaire, le cúnamh ó B. Wägenbaur, Dlíodóir)

Ábhar

Lena chaingean faoi Airteagal 270 CFAE, iarrann an t-iarratasóir, ar an gcéad dul síos, go gcuirfear ar neamhní Cinneadh Stiúrthóir Ionad Aistriúcháin Chomhlachtaí an Aontais Eorpaigh (CdT) an 26 Samhain 2020 lena gcuirtear deireadh lena fhostaíocht bhuan gan fógra, agus, a mhéid is gá, Cinneadh an 17 Meitheamh 2021 lena ndiúltaítear dá ghearán agus, ar an dara dul síos, go gcúiteofar an damáiste a mhaíonn sé a bheith fulaingthe aige mar thoradh ar na cinntí sin.

An chuid oibríochtúil

1) Cuirtear ar neamhní Cinneadh an 26 Samhain 2020, lenar chuir Stiúrthóir Ionad Aistriúcháin Chomhlachtaí an Aontais Eorpaigh (CdT) deireadh le fostaíocht WV mar ghníomhaire sealadach.

2) Diúltaítear don chuid eile den chaingean.

3) Ordaítear do CdT na costais a íoc.

(1) IO C 462, 15.11.2021.
Breithiúnas na Cúirte Ginearálta an 12 Deireadh Fómhair 2022 – Shopify v EUIPO – Rossi agus páirtithe eile (Shoppi)

(Cás T-222/21) (1)

(Trádmharc de chuid an Aontais Eorpaigh - Imeachtaí neamhbhailíochta - Marc fíortha de chuid an Aontais Eorpaigh “Shoppi” - Iar-Fhocalmharc de chuid an Aontais Eorpaigh “SHOPIFY” - Foras coibhneasta le diúltú - Easnamh baoil mearbhaill - Airteagal 8(1)(b) agus 53(1)(a) de Rialachán (CE) Uimh. 207/2009 (Airteagal 8(1)(b) agus 60(1)(a) de Rialachán (AE) 2017/1001 anois) - Easpa saincháilíochta arna méadú ar an iar-thrádmharc - Comhaontú maidir leis an Ríocht Aontaithe a bheith ag tarraingt siar as an Aontas Eorpach agus as Euratom)

(2022/C 463/39)

Teanga an cháis: an Béarla

Páirtithe

Iarratasóir: Shopify Inc. (Ottawa, Ontario, Ceanada) (ionadaithe: S. Völker agus M. Pemsel, Dlíodóirí)

Cosantóir: Oifig Maoine Intleachtúla an Aontais Eorpaigh (ionadaí: V. Ruzek, Gníomhaire)

Páirtithe eile os comhair an Bhoird Achomhairc de EUIPO, idiragraí os comhair na Cúirte Ginearálta: Massimo Carlo Alberto Rossi (Fiano, an Iodáil), Salvatore Vacante (Beirlín, an Ghearmáin), Shoppi Ltd (Londain, an Ríocht Aontaithe) (ionadaithe: V. Roth agus A. Hogertz, Dlíodóirí)

Ábhar

Lena chaingean de bhun Airteagal 263 CFAE, iarrann an t-iarratasóir Cinneadh an Dara Bord Achomhairc d’Oifig Maoine Intleachtúla an Aontais Eorpaigh (EUIPO) an 18 Feabhra 2021 (Cás R 785/2020-2) a chur ar neamhní.

An chuid oibríochtúil

1. Diúltaítear don chaingean.

2. Ordaítear do Shopify Inc. na costais a íoc.

(1) IO C 228, 14.6.2021.
Breithiúnas na Cúirte Ginearálta an 12 Deireadh Fómhair 2022 – Paesen v SEGS

(Cás T-88/21) (1)

(Seirbhís Shibhialta - Oifigeach - Foireann SEGS sannta chuig tríú tír - Ceann toscaireachta - Tréimhse phromhaidh don bhainistíocht - Tuarascáil mheasúnaithe deiridh den tréimse phromhaidh don bhainistíocht - Gníomh nach bhfuil éifeacht dhochrach ag baint leis - Do-ghlacthacht - Athshannadh ar phost neamhbhainistíochta ag ceanncheathrú SEGS - Oibleagáid cúiseanna a lua - Ceart éisteacht a fháil - Coinníollacha chun Airteagal 11 de Chinneadh C(2008) 5028/2 ón gCoimisiún an 9 Meán Fómhair 2008 i leith na meán-bhainistíochta a chur i bhfeidhm i leith ceann toscaireachta - Mainneachtain doiciméid a chur sa chomhad pearsanta - Leas na seirbhíse - Mí-úsáid cumhachta - Iarraidh ar chúnamh - Cinneadh lena ndiúltaítear don iarraidh - Dliteanas)

(2022/C 463/36)

Teanga an cháis: an Fhraincis

Páirtithe

Iarratasóir: Sandra Paesen (Beersel, an Bheilg) (ionadaí: M. Casado García-Hirschfeld, Dlíodóir)

Cosantóir: An tSeirbhís Eorpach Gníomhaíochta Seachtraí (ionadaithe: S. Marquardt agus R. Spáč, Gníomhairí)

Ábhar

Lena caingean atá bunaithe ar Airteagal 270 CFAE, iarrann an t-iarratasóir, ar thaobh amháin, go gcuirfear ar neamhní, sa chéad áit, an tuarascáil mheasúnaithe deiridh den tréimhse phromhaidh don bhainistíocht a bhaineann léi, sa dara háit, Cinneadh Sheirbhís Eorpach Gníomhaíochta Seachtraí (SEGS) an 10 Aibreán 2020 lena n-athshanntar í ar phost neamhbhainistíochta, sa tríú háit, Cinneadh SEGS an 12 Bealtaine 2020 lena ndiúltaítear d’iarraidh ar chúnamh an iarratasóra agus, ar an taobh eile, go gcúiteofar an damáiste airgeadais agus neamhábhartha a mhaíonn an t-iarratasóir gur fhulaing sí.

An chuid oibríochtúil

1) Diúltaítear don chaingean.

2) Ordaítear do Sandra Paesen na costais a íoc.

(1) IO C 138, 19.4.2021.